**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J.Troška

2021.gada 28. septembrī

**Rēzeknes novada pašvaldības**

**Zemes un publisko ūdeņu pārvaldības dienesta**

**Zemes lietu speciālista ar darbības teritoriju Vērēmu pag., Audriņu pag., Lendžu pag. amata iekšējā konkursa nolikums**

1. Šis nolikums nosaka iekšējā konkursa uz vakanto Rēzeknes novada pašvaldības Zemes un publisko ūdeņu pārvaldības dienesta zemes lietu speciālista amata vienību (turpmāk – konkurss) norises kārtību.
   1. Konkursa amata nosaukums, likme, apkalpošanas teritorijas un darba vieta:

|  |  |  |
| --- | --- | --- |
| *Amata nosaukums* | *Apkalpošanas teritorija un darba vieta* | *Amata likme* |
| Zemes lietu speciālists ar darbības teritoriju Vērēmu pag., Audriņu pag., Lendžu pag. | Rēzeknes novada Nautrēnu pagastu apvienības pārvalde  Pamata – Vērēmu pag. pārvalde, saistītās – Audriņu pag. pārvalde, Lendžu pag. pārvalde | **1** |

* 1. Atlīdzība (amatalga, pirms nodokļu nomaksas) par 1 amata likmi – **EUR 795**
  2. Plānotais zemes lietu speciālista amata pienākumu pildīšanas uzsākšanas laiks – ne vēlāk kā **2021.gada 1.novembris**.
  3. Amatā veicamo pienākumu apraksts pievienots konkursa nolikuma pielikumā “Amata apraksts” (pielikums Nr.1).

1. Pretendentu dokumentu iesniegšanas termiņš – **2021.gada 5.oktobris, plkst.16.30**.
2. Kandidātu izvērtēšana tiek uzsākta ne vēlāk kā 2 (divas) dienas pēc dokumentu iesniegšanas termiņa beigām.
3. Ar konkursa nolikumu var iepazīties Rēzeknes novada pašvaldības mājaslapā:

http://rezeknesnovads.lv

1. Prasības amata pretendentiem:
   1. vismaz vidējā izglītība;
   2. amata pildīšanai atbilstošas valsts valodas zināšanas (B līmeņa 2.pakāpe);
   3. autovadītāja apliecība (B kategorija);
   4. augsta atbildības sajūta un precizitāte;
   5. spēja būt mobilam, periodiski mainot darba vietu;
   6. labas komunikācijas prasmes (rakstīšanas prasmes, zināšanu apguve, pārrunu veikšana);
   7. zināšanas par darbu ar zemes lietām un pašvaldības nekustamajiem īpašumiem reglamentējošiem normatīvajiem aktiem un spēja tajos orientēties;
   8. zināšanas darbā ar kartogrāfisko materiālu, topogrāfiskajiem plāniem, spēja orientēties dabā, kadastra informācijas struktūras pārzināšana;
   9. labas datora lietošanas prasmes, prasme strādāt ar ofisa programmām (MS Word, MS Excel), spēja ātri apgūt darbu ar speciālajām programmām (ZZDats NĪNO, NOMA), kā arī prasme darbam izmantot internetresursus ([www.likumi.lv](http://www.likumi.lv); [www.kadastrs.lv](http://www.kadastrs.lv) ).

Pieredze līdzīgā darbā pašvaldībā vai valsts iestādē, kā arī prasme strādāt ar nekustamā īpašuma uzskaites sistēmu ZZDats “NĪNO” vai “NEKIP” tiks uzskatīta par priekšrocību.

1. Pretendenti 2.punktā noteiktajā termiņā iesniedz Rēzeknes novada pašvaldības administrācijā, Atbrīvošanas alejā 95A, Rēzeknē, vai arī sūtot elektroniski uz oficiālo pašvaldības e-pastu [info@rezeknesnovads.lv](mailto:info@rezeknesnovads.lv) vai e-adresi (jābūt saņemtam pašvaldībā līdz 2021.gada 5.oktobra plkst.16:30) šādus dokumentus:
   1. pieteikuma anketu (pielikums Nr.2)
   2. profesionālās darbības aprakstu (CV);
   3. izglītību apliecinošo dokumentu kopijas;
   4. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai;
   5. atsauksmes (vēlams, nav obligāti).
2. Konkurss tiek organizēts divās kārtās.
3. Konkursa pirmajā kārtā konkursa komisija izvērtē pretendentu iesniegtos dokumentus.
4. Uz konkursa otro kārtu uzaicina tos pretendentus, kuru iesniegtie dokumenti atbilst konkursa nolikumā izvirzītajām prasībām.
5. Konkursa otrajā kārtā – praktisko iemaņu pārbaude un darba intervija. Ja konkursa otrajai kārtai ir kvalificējies tikai viens pretendents, komisija var pieņemt lēmumu otrajā kārtā ar šo pretendentu veikt tikai darba interviju, nerīkojot praktisko iemaņu pārbaudi.
6. Praktisko iemaņu pārbaudē katram pretendentam ir jāizpilda komisijas sagatavots tests, kas ietver gan teorētiskus jautājumus gan praktiskus uzdevumus, kā arī jāizpilda praktiski uzdevumi strādājot ar datoru (sagatavot dokumentus izmantojot ofisa (MS Word, MS Excel) programmas, nosūtīt un saņemt e-pastus, sameklēt informāciju kadastrs.lv un likumi.lv vietnēs). Darba intervijas laikā komisijas locekļi ir tiesīgi uzdot jautājumus, kas skar zemes lietu speciālista pienākumu izpildi, personas datu aizsardzību un administratīvā procesa virzību reglamentējošo normatīvo aktu pārzināšanu.
7. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
8. Lēmumu par atbilstošāko amata kandidātu uz vakanto amata vietu Komisija pieņem, balsojot par katru amata kandidātu atsevišķi. Par atbilstošāko kandidātu tiek atzīts pretendents, kurš ir saņēmis maksimālo balsu skaitu un ja par šo kandidātu ir nobalsojuši vairāk nekā puse no komisijas locekļiem.
9. Ja neviens no amata kandidātiem nav saņēmis vairāk nekā puses no komisijas locekļiem balsis, komisija lemj par konkursa izbeigšanu bez rezultāta.
10. Citus lēmumus komisija pieņem ar vienkāršu klātesošo komisijas locekļu balsu vairākumu. Balsīm sadaloties vienādi, izšķirošā ir komisijas priekšsēdētāja balss.
11. Ne vēlāk kā 3 (trīs) darbadienu laikā pēc lēmuma pieņemšanas, komisija rakstiski iesniedz Rēzeknes novada pašvaldības izpilddirektoram ieteikumu par atbilstošāko amata pretendentu.